ཕྱག་དེབ་འདིའི་ལེའུ་བདུན་པའི་ནང་།ཁོ་བོར་མཚོན་ན།སྟག་བྲག་རིན་པོ་ཆེས་སྐུ་དབང་རྩིས་སྤྲོད་མ་གནང་བ་འདིའི་རྒྱབ་ཏུ་དབྱིན་ཇི་ཡོད་པའི་དོགས་པ་ཡོད།རེ་ཆར་ཌི་སོན་ནི་ལྷ་སྡོད་དབྱིན་གཞུང་ཚོང་དོན་སྐུ་ཚབ་ཀྱི་མགོ་གཙོ་རེད།ཁོ་པས་དབྱིན་ཇི་པ་རྣམས་རྒྱལ་སྤྱིའི་སྟེང་སྔར་བཞིན་གལ་གནད་ཆེ་བའི་སྲིད་དོན་གྱི་འཁྲབ་སྟོན་པ་གཙོ་བོར་གནས་ཐུབ་པའི་འབད་པ་བསྟེན་ཏེ།བོད་ཐོག་ཤུགས་ཆེར་འབྱུང་བཞིན་པའི་རྒྱ་ནག་གི་ཤུགས་རྐྱེན་ལ་མངོན་གསལ་དོད་པོས་དོགས་ཟོན་བྱས།ཁོ་པ་ནི་རྒྱལ་ཚབ་རྭ་སྒྲེང་རིན་པོ་ཆེ་རྒྱ་ནག་ལ་ཆེས་མཉེས་པོ་གནང་མཁན་དང་བསླུ་བྲིད་བློ་འགུག་ཞུ་དཀའ་བར་མཐོང་བའི་གྲས་ཀྱི་གཅིག་རེད།ཅེས་སོགས་གསུངས་ཏེ།རྭ་སྒྲེང་རིན་པོ་ཆེ་དང་སྟག་བྲག་རིན་པོ་ཆེ་གཉིས་ཀྱི་ཕྱོགས་གཏོགས་དབར་དུ་དབྱིན་ཇི་རེ་ཆར་ཌི་སོན་གྱིས་འགལ་ཟླ་བསླངས་ཡོད་པའི་ཚོད་དཔག་ཐུབ་ཚུལ་བཀའ་གནང་ཡོད་པ་དང་།རྭ་སྒྲེང་རིན་པོ་ཆེས་དགོངས་ཞུ་མ་མཛད་ཚེ་སྐུ་སྲོག་ལ་ཉེན་ཁ་ཆེ་བའི་རྟགས་མཚན་བྱུང་ཚུལ་གྱི་བཤད་ཡམས་སྤེལ་རྒྱུར་ཡང་དབྱིན་ཇིས་སྐུལ་སློང་བྱས་ཡོད་པའི་དོགས་པ་ཆེ།ཞེས་གསུངས།